ՀԻՄՆԱՎՈՐՈՒՄ

«[ՆՈՅԵՄԲԵՐՅԱՆ ՀԱՄԱՅՆՔԻ](https://192.168.1.2/Pages/DocFlow/Default.aspx?a=v&g=c4c8af1c-7645-461f-8eda-557b5f03db39) 2023 ԹՎԱԿԱՆԻ ԲՅՈՒՋԵՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» որոշման նախագիծը կազմված է ղեկավարվելով  «Նորմատիվ իրավական ակտերի մասին»  օրենքի 33-րդ հոդվածի 1-ին մասով և «Տեղական ինքնակառավարման մասին» օրենքի 83-րդ հոդվածի 2-րդ մասով։

Որոշման նախագծի փոփոխության

1-ին կետով նախատեսվում է Նոյեմբերյան համայնքի բյուջեի դեֆիցիտի հաստատում: 2-րդ կետով պետական բյուջեից կապիտալ ծախսերի ֆինանսավորման նպատակով հատկացված սուբվենցիան ընդունել որպես եկամուտ։

Նոյեմբերյան համայնքի բյուջեի ծախսային մասում կատարվող փոփոխություններն են.

1–ին կետով նախատեսվում է կատարել փոփոխություն Նոյեմբերյանի համայնքապետարանի կարիքների համար ջեռուցման համակարգի կառուցման, գույքի ձեռք բերման, ինչպես նաև Նոյեմբերյանի համայնքապետարանի և Պտղավան բնակավայրի վարչական շենքի նախագծանախահաշվային փաստաթղթերի համար ծախսեր կատարելու նպատակով:

2-րդ կետով Նոյեմբերյանի համայնքապետարանի կարիքների համար գույք ձեռք բերելու Դովեղ բնակավայրի վարչական շենքի նորոգման վճարումներ կատարելու համար։

3-րդ կետով նախատեսվում է փոփոխություն Նոյեմբերյան համայնքի 2022 թվականի սուբվենցիոն ծրագրերի՝ ասֆալտապատման և տուֆապատման վճարումների, ինչպես նաև 2023 թվականի ճանապարհների նորոգման և նախագծանախահաշվային փաստաթղթերի համար ծախսեր կատարելու նպատակով:

4-րդ կետով նախատեսվում է փոփոխություն համայնքի տարածքում ջրամատակարարման համակարգի սպասարկումն ապահովելու և բարելավելու նպատակով։

5-րդ կետով նախատեսվում է փոփոխություն Նոյեմբերյան համայնքի փողոցային լուսավորության ցանցի ընդլայնման, կառուցման նպատակով:

6-րդ կետով նախատեսվում է փոփոխություն՝ Նոյեմբերյանի բնակարանային կոմունալ տնտեսության համար գրասենյակային գույքի ձեռք բերման նպատակով:

7-րդ կետով նախատեսվում է փոփոխություն Նոյեմբերյանի համայնքապետարանի Կոթիի մշակույթի տան նորոգման նախագծանախահաշվային փաստաթղթերի համար ծախսեր կատարելու նպատակով:

8-րդ կետով նախատեսվում է փոփոխություն Նոյեմբերյանի համայնքապետարանի ենթակայության մանկապարտեզների համար վարչական սարքավորումների ձեռք բերման նպատակով:

9-րդ կետով նախատեսվում է փոփոխություն Նոյեմբերյանի համայնքապետարանի ենթակայության երաժշտական դպրոցների համար գրասենյակային գույքի և Նոյեմբերյանի երաժշտական դպրոցի շենքի վերանորոգման համար նախագծանախահաշվային փաստաթղթերի ձեռք բերման նպատակով :